open-index/open-wikipedia-markdown huggingface dataset:
Rázvor

thumb|Rázvor
**Rázvor** (nesprávne [bohemizmus]: *rozvor*) je parameter vozidiel, označujúci vzdialenosť stredov predných a zadných kolies. Pri automobiloch je rázvor horizontálnou vzdialenosťou medzi stredom (osou) predného kolesa a stredom zadného kolesa.

Rázvor osí kolies je jedným z hlavných kritérií pri zaraďovaní automobilov do veľkostných tried.

## Pozri aj
* Rozchod kolies

Kategória:Konštrukcia vozidiel
Kategória:Technické výpočty
Hálkova ulica (Žilina)

**Hálkova** je frekventovaná ulica v Žiline, ktorá spája Rondel s Veľkou okružnou a bližším centrom mesta pri tržnici. 

## Priebeh
Začína na križovatke Rondel a vedie severovýchodným smerom ku križovatke s ulicou Veľká okružná, ktorá preberá hlavné dopravné zaťaženie. Odtiaľ pokračuje k starej tržnici, bližšie k historickému jadru mesta, kde na križovatke s Kuzmányho a ulicou Romualda Zaymusa končí.

## Dejiny
V minulosti bola Hálkova ulica dôležitým dopravným koridorom, ktorým viedla doprava od Strečna (dnešná cesta I/18) po Veľkej okružnej ďalej na *Rondel* a estakádu, kde sa pripájali cesty od Prievidze, Čadce a Bratislavy. 

## Pozri aj
* Mestský okruh
* Zoznam ulíc a námestí v Žiline

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline
Credit freeze

**Credit freeze** môže byť:
*credit crunch
*takmer úplné zastavenie poskytovania úverov v ekonomike
*credit report freeze
Achali Atonis mghvime

náhľad|Jaskyňa Achali Atoni

**Achali Atonis mghvime** alebo **Afon Čycti achapy** (iné názvy: **Jaskyňa Achali Atoni/Afon Čyc/Novyj Afon, Novoafonská jaskyňa**; - achali atonis mghvime; abch. Афон Ҿыцтәи аҳаҧы - Afon Čycti achapy;   - Novoafonskaja Peščera) je krasová jaskyňa v Abcházsku v Gruzínsku neďaleko mesta Achali Atoni. Je to jedna z najväčších jaskýň na svete s objemom vnútorného priestoru dosahujúcim približne 1 000 000 m3. Jaskyňa pozostáva z 9 hlavných dutín.

Priepasť na svahu Iverského vrchu bola dávno známa ako *Bezodná diera*, no preskúmaná bola až v roku 1961 výpravou pozostávajúcou zo 4 jaskyniarov – Zuraba Tintilozova, Arsena Okrojanašviliho, Borisa Gergedava, a Giviho Smyra. 

Sprístupnili ju verejnosti v roku 1975, keď v nej postavili unikátnu podzemnú železnicu. Ročne ju navštívi približne 700 000 ľudí.

## Poznámky


## Pozri aj
*Železnica v jaskyni Afon Čyc

## Externé odkazy
*Internetová stránka jaskyne  (po rusky)
*Internetová stránka o jaskyni (po anglicky)

Kategória:Jaskyne v Abcházsku
Achali Atoni

**Achali Atoni** alebo **Afon Čyc** ( – *Achali Atoni*; abch.Афон Ҿыц – *Afon Čyc*;  – *Novyj Afon*; doslova "Nový Athos", historické názvy pozri nižšie) je mesto v rajóne Gudauta v Abcházsku v Gruzínsku, ležiace 22 km od Sochumi, hlavného mesta Abcházska, na pobreží Čierneho mora. Známe je najmä vďaka jaskyni rovnakého mena a starobylým kláštorom.

## Historické názvy
Mesto bolo v minulosti známe ako **Nikopol, Acheisos, Anakopia, Nikopia, Nikofia, Nikopsis, Absara, Psyrccha.**

## Dejiny
V miestach Achali Atoni sa od 3. storočia spomína veľké staroveké grécke prístavné mesto Anakopia. Jeho ruiny sú stále viditeľné. V 5. storočí na Iverskom vrchu, ktorý sa vypína nad mestom, Gruzínci vybudovali pevnosť. Anakopia bola hlavným mestom Abcházskeho kniežatstva na okraji Byzantskej ríše a aj Abcházskeho kráľovstva, potom ako sa archón Leon II vyhlásil za kráľa koncom 8. storočia. Neskôr sa hlavným mestom stalo Kutaisi.

Anakopia bola pričlenená k Byzantskej ríši Demetrom v roku 1033, no späť pod kontrolu Gruzíncov sa dostala v roku 1072 spolu s inými oblasťami vďaka bitke pri Mantzikerte, kde Seldžucká ríša porazila Byzantskú.

Achali Atoni zaznamenal v posledných rokoch prudký pokles počtu obyvateľov, spôsobený vojnami a odlivom Rusov po rozpade ZSSR a Gruzíncov počas vojny. V roku 1989 mal 26 636 obyvateľov, no v roku 2003 už len 1308. V roku 1989 v meste bolo 44 % Rusov, 23,1 % Abcházcov a 7,6 % Gruzíncov a iné národnosti (najmä Ukrajinci a ďalší obyvatelia ZSSR, ktorí tiež odišli).

## Kláštor
V roku 1874 ruskí mnísi z preplneného Rosikonu na hore Atos prišli na Kaukaz hľadať miesto na možné presídlenie. Báli sa, že Osmanská ríša by vyhnala Rusov z Atosu po vypuknutí hroziacej Rusko-tureckej vojny. Napokon sa usadili v meste Psyrccha v kláštore Nový Atos, ktorý tam postavili vďaka financiám od ruského cára  Alexandra III. Nakoniec ale bolo ruským mníchom povolené ostať na Atose, a tak do „nového“ Atosu prišlo oveľa menej mníchov, než sa očakávalo.

V roku 1924 bol kláštor zavretý. Následne sa využíval ako sklad, turistická ubytovňa, nemocnica a múzeum. Pravoslávnej cirkvi bol vrátený v roku 1994.

Malebná krajina, v ktorej sa kláštor nachádza, kláštor spravila populárnym turistickým cieľom najmä ruských turistov v Abcházsku..


2014 Nowy Aton, Cerkiew św. Szymona Apostoła (06).jpg|Kostol Svätého Šimona Kanaánskeho (6. až 8. storočie)
2014 Nowy Aton, Twierdza Anakopia (02).jpg|Pevnosť Anakopia
2014 Nowy Aton, Plaża (01).jpg|Pláž
Novy Afon.jpg|Železničná stanica *Psyrccha*


## Referencie

## Pozri aj
*Atos (polostrov)

## Iné projekty

Kategória:Mestá v Abcházsku
Kategória:Mestá v Gruzínsku
Abaka (vlákno)

**Abaka** alebo **manilské konope** je vlákno z listov a listových stopiek banánových rastlín, najmä z nepravého dužinatého kmeňa banánovníka textilného (*Musa textilis*). Má bielu alebo ľahko žltkastú farbu a vyznačuje sa predovšetkým ľahkosťou, pevnosťou, elastickosťou, trvanlivosťou a odolnosťou voči vlhkosti a vode, vďaka čomu sa využíva v lodiarskom priemysle.

## Referencie

Kategória:Prírodné vlákna
Stanford R. Ovshinsky

**Stanford R. Ovshinsky** (* 24. november 1922, Akron, Ohio – † 17. október 2012, Bloomfield Hills, Michigan) bol americký vynálezca, vedec, držiteľ viac ako  400 patentov v priebehu posledných 50 rokov, väčšinou z oblastí energie a informatiky.  Mnoho jeho vynálezov malo mnohoraké uplatnenie. Medzi najvýznamnejšie patria: environmentálne priateľské NiMH akumulátory, ktoré majú široké pužitie v  laptopoch, digitálnych fotoaparátoch, mobilných telefónoch, elektrických autách, hybridných autách. Iné oblasti použitia – tenké flexibilné fotovoltaické panely, ploché obrazovky (LCD), prepisovateľné CD  a DVD disky, vodíkové články,  nie volatilné elektronické pamäte s premenlivou fázou.  Ovshinsky odkryl vedecké pole amorfných materiálov v priebehu jeho výskuov v 40-tych a 50-tych rokoch v oblastiach – neurofyziológia, nervové choroby.   Amorfné kremíkové polovodiče sa stali základom pre mnoho technologických odvetví. Ovshinsky je samouk, bez formálneho vysokoškolského vzdelania. Počas jeho celého života, jeho láska k vede a jeho sociálne presvedčenie boli hlavné motory jeho inovatívnej práce.

## Referencie

## Iné projekty

## Externé odkazy
* The City Club of Cleveland, September 23,2011.
* OnInnovation, Stan Ovshinsky Visionary of Solar-Hydrogen-Based Economy, The Henry Ford. 
* Stanford R. Ovshinsky Alternative Energy and the Americas, April 8, 2008. 

Kategória:Vynálezcovia USA
Kategória:Osobnosti USA židovského pôvodu
Kategória:Osobnosti z Akronu (Ohio)
Ulica P. O. Hviezdoslava (Žilina)

**Ulica P. O. Hviezdoslava** je frekventovaná ulica v Žiline, ktorá dopravne obsluhuje autobusovú aj železničnú stanicu.

## Priebeh
Začína na križovatke s ulicou Na Horevaží (Mestský okruh a cesta I/18) a po celej dĺžke kopíruje železničnú trať Žilina – Vrútky. Ľavú stranu až po križovatku s ulicou 1. mája lemujú priemyselné podniky, pravú priestory nákladnej železničnej stanice. Hlavný dopravný prúd k autobusovej aj železničnej stanici prichádza po ulici 1. mája. 

Na ulicu P. O. Hviezdoslava (neprejazdne) vyúsťuje i ulica D. Dlabača a Národná ulica, ktorá podchodom umožňuje prístup z pešej zóny k železničnej stanici. Ulicu i tu lemuje množstvo inštitúcií a obchodných prevádzok. Pokračuje súbežne so železnicou a končí na križovatke s ulicami Kálov, Kysucká a Sasinkova pri Sade SNP.

## Pozri aj
* Mestský okruh
* Zoznam ulíc a námestí v Žiline

## Externé odkazy
* Fotogaléria na zilina-galery.sk

## Zdroj
* Ulica na mape mesta

Kategória:Ulice v Žiline
Kategória:Pomenovania podľa Pavla Országha Hviezdoslava
Dingo austrálsky

**Dingo austrálsky** (iné názvy: **pes dingo**, **vlk dingo**, **dingo**; lat. *Canis dingo*, *Canis lupus dingo*, *Canis familiaris dingo*) je austrálska psovitá šelma, väčšinou chápaná ako poddruh vlka dravého *Canis lupus dingo*, niekedy ako samostatný druh *Canis dingo* alebo ako poddruh psa domáceho *Canis familiaris dingo*.

Pravdepodobne vznikol zo psa domáceho počas posledných 10 000 rokov a je teraz schopný žiť v mnohých prírodných terénoch. Loví raz denne za súmraku. Loví králiky, hlodavce, malé kengury a vtáky. Príležitostne alebo v čase núdze sa živí aj ovocím, časťami rastlín a zdochlinami. Mladé samce bývajú samotárske a potulné. Dospelí dingovia obvykle tvoria ustálené svorky, ale tam, kde je populácia riedka a silno roztrúsená, žijú skôr v pároch. Pária sa v júni až auguste. Šteňatá sa narodia približne o 9 týždňov po spárení. Samici sa môže narodiť až deväť šteniat. Mláďatá sú schované v brlohu pod zemou, z ktorého prvýkrát vylezú po troch týždňoch od narodenia. Po ôsmich týždňoch opúšťajú brloh úplne. Mladých dingov na cestách najprv sprevádzajú dospelí, v troch až šiestich mesiacoch sa úplne osamostatnia.

## Pôvod
Pomocou genetickej analýzy bolo preukázané, že pes dingo sa izolovane vyvíjal v Austrálii počas asi 5 000 rokov a bol do nej pravdepodobne zavlečený pravekými ľuďmi prichádzajúcimi do Austrálie z juhovýchodnej Ázie.

## Základné informácie
* dĺžka: 0,72 – 
* chvost: 21 – 
* hmotnosť: 9 – 
* dĺžka života vo voľnej prírode: 8 – 10 rokov
* dĺžka života v zajatí: až 14 rokov

## Referencie

## Iné projekty

## Zdroj
*

Kategória:Psovité
Kategória:Zraniteľné druhy
Christian Burns

**Christian Anthony Burns** alebo **Christian Burns** (* 18. január, 1974, Liverpool, Spojené kráľovstvo) je britský spevák, syn Tonyho Burnsa.

## Kariéra
Burns bol členom populárnej britskej skupiny BBMak spolu s Markom Barrym a Stephenom McNallym. Skupina predala takmer tri milióny CD celosvetovo a ich pieseň „Back Here“, bola medzi Top 5 najlepších projektov vo Veľkej Británii. V Spojených štátoch sa „Back Here“ umiestnila na prvých miestach v rebríčkoch.

V roku 2003 sa kapela rozpadla a všetci členovia sa dali na sólovú kariéru. Burns neskôr začal spolupracovať s inými umelcami. V roku 2007 spolupracoval s DJ Tiëstom na piesni „In the Dark“, ktorá bola na albume „Elements of Life“. Tiež účinkoval v piesni The Power Of You s DJ Tiëstom, (pod pseudonymom Allure). Táto pieseň bola na kompilácii In Search Of Sunrise 7: Ibiza.

Christian Burns tiež nahral pieseň „Love and Motion“ s Bennym Benassim a „As We Collide“ s americkou speváčkou Jes brieden. Napísal piesne: „Suddenly“, „The Emergency“, „Forget Me“, na album These Hopeful Machines pre BT-ho.

S Richardom Durandom nahral pieseň „Night & Day“ a „This Light Between Us“ a  Neon Hero s Arminom van Buurenom. Tiež spolupracoval s umelcami ako David Guetta, Matt darey, Sebastian Ingrosso, Dirty South.

## Referencie

## Externé odkazy
* Oficiálna webstránka 
* Fanklub Christiana Burnsa 

Kategória:Anglickí speváci
Kategória:Osobnosti z Liverpoolu
Saturnálie

[náhľad|Socha od Ernesta Biondiho z roku [1909 znázorňujúca Saturnálie.]]
**Saturnálie** () boli sviatky v starovekom Ríme na počesť boha Saturna, ktoré sa konali 17. decembra buď jeden deň, no v neskorších dobách sa predlžovali a najneskôr končili až 30. decembra. Bola to pamiatka na zlatý vek vlády boha Saturna.

Počas týchto sviatkov sa nepracovalo, úrady a školy boli zatvorené a všetci ľudia (vrátane otrokov) sa oddávali hostinám a veseliciam, tolerovala sa neviazanosť, ľudia sa zvykli obdarúvať najmä sviečkami, ktoré symbolizovali svetlo a teplo do nadchádzajúcich zimných dní. Otroci získali na krátku dobu rovnaký sociálny status ako ich vlastníci. Niekedy sa tieto úlohy dokonca vymieňali a páni obsluhovali svojich otrokov, samozrejme len v rámci určitých hraníc. Bohovi Saturnovi sa v chrámoch obetúvali obety na začiatku aj na konci dňa a uvoľnili sa laná, ktorými bola socha Saturna po zvyšok roka zviazaná. Pri bujarých oslavách sa hojne popíjalo víno a zvyčajne si tam účastníci volili „kráľa popíjania“ (rex bibendi). Hazard bol povolený všetkým, vrátane otrokov.
Počas Saturnálií sa nenosila tóga ako zvyčajne, ale farebné večerné šaty a všetci nosili čiapku pileus. Ľudia používali pozdrav „*Io, saturnalia!*“, čo znamená v preklade „*Ó, saturnálie!*“

Podľa niektorých názorov sa v časoch christianizácie Ríma Saturnálie premenili na Vianoce, kedy sa tiež ľudia obdarúvajú a oslavujú.

## Zdroj

Kategória:Staroveký Rím
Kategória:Rímska mytológia
Podnikateľský anjel

**Podnikateľský anjel** je označenie fyzickej osoby – investora, ktorý disponuje voľným kapitálom a ktorý zhodnocuje tým, že investuje do projektov iných podnikateľov v ranom štádiu rozvoja ich podnikania. Okrem kapitálu poskytuje podnikateľovi aj svoje know-how a kontakty.
Na Slovensku združuje podnikateľských anjelov (business angels) prvá sieť podnikateľských anjelov nazvaná Klub podnikateľských anjelov Slovenska.

Kategória:Podniková ekonomika
Colný abandon

**Colný abandon** alebo **abandon** (z fr./angl. opustenie) je colná špekulácia, pri ktorej dovozca úmyselne deklaruje výrazne nižšiu než skutočnú cenu tovaru. Predpokladá pritom, že colný úrad tovar zabaví a túto nižšiu cenu mu preplatí. Dovozca ho potom v následnej nútenej dražbe organizovanej colným úradom cez nastrčeného prostredníka kúpi za ešte nižšiu cenu. Navyše sa tak vyhne povinnosti platiť dovozné clo.

## Zdroj
* 

Kategória:Podvody
Kategória:Clo
Tchou Wan

**Tchou Wan** (čínskym písmom: 窦 绾, pchin-jin: Tou Wan) bola manželka Liou Šenga, čínskeho kniežaťa z dynastie Chan. 

Jej hrobku roku 1968 našli čínski vojaci s hrobkou Liou Šenga. Knieža Liou Šeng a Tchou Wan tvorili panovnícky pár. Známa je vďaka svojmu pohrebnému jadeitovému odevu.

Kategória:Čínske osobnosti
Rondel (Žilina)

**Rondel** je estakádna kruhová križovatka v Žiline a tvorí dôležitý dopravný uzol na mestskom okruhu.

## Priebeh
Nachádza sa na Mostnej ulici (cesta I/61, smer od Bratislavy a Popradu) a je križovatkou s Rajeckou cestou (I/64, smer od Prievidze), Hálkovou ulicou (smer centrum) a Závodskou cestou (smer Závodie a Bánová).

## Pozri aj
* Mestský okruh
* Nemocničná ulica

## Externé odkazy
* Fotogaléria na zilina-galery.sk

## Zdroj
* Rondel na mape mesta

Kategória:Ulice v Žiline
Rondel

**Rondel** môže byť:
* v literatúre: typ básne, pozri rondel (báseň)
* v architektúre a archeológii: 
** stavba alebo priestor kruhového a podobného pôdorysu, najmä oblý (alebo kruhový) záhon, kruhová parková stavba a podobne
** polkruhový výbežok hradby alebo výstupok stavby, pozri rondel (výbežok múru)
** veľká praveká stavba kruhového, elipsovitého alebo podobne tvarovaného pôdorysu vybudovaná z priekopy, a následne väčšinou (často nedochovaného) valu a palisády, pozri rondel (kruhová priekopa)
* v doprave: kruhový objazd
* v mincovníctve: kotúčik slúžiaci ako polotovar na výrobu mince, pozri rondel (minca)
* v technike: plechový kotúč používaný ako polotovar na ťahanie dutých telies
* občianske združenie, pozri Rondel (občianske združenie)
* križovatka v Žiline, pozri Rondel (Žilina)
* hudobný album slovenského avantgardného hudobníka Lucasa Perneho vydaný počas júla 2013
Kengura svižná

náhľad|'''Kengura svižná''' (Macropus agilis)
**Kengura svižná** (, staršie ) je druh z rodu *[[Notamacropus]]* (resp. *[[Macropus]]* v širšom zmysle) z čeľade kengurovité.

Je to stredne veľká, dosť štíhla kengura, ktorá sa dá spoznať podľa červenohnedej hornej časti tela, zreteľne kontrastujúcej so svetlou spodnou časťou.Na slovensku ju môžete nájsť v národnej Zoo v Bojniciach.

## Výskyt
Vyskytuje sa v tropickej severnej Austrálii, od severného Queenslandu až po sever Západnej Austrálie. Nezachádza však príliš ďaleko do suchých oblastí vnútrozemia, je typickým obyvateľom tropických stromových saván a trávnatých biómov so stromovým porastom. Stretneme sa s ňou aj v južnej časti Novej Guiney.

## Základné údaje
* Výška: 60 – 105 cm
* Chvost: až 75 cm
* Hmotnosť:

- samce: 20 kg
- samice: 12 kg

## Zaujímavosti
Patrí k najpočetnejším väčším kengurám, žijúcim vo vlhkých tropických oblastiach Austrálie. Rada sa zdržiava v blízkosti riek. Ako pri všetkých kengurách sa maličké, slepé a holé mláďa, vlastne embryo, rodí už mesiac po oplodnení. Potom vlastnými silami vlezie do matkinho vaku, mieri pri tom hore a keď nájde prsia, ústa okolo bradavky zrastú. Zostáva sedem až osem mesiacov vo vaku a využíva ho potom ešte niekoľko mesiacov ako útočisko. Pretože je pripravených ešte niekoľko náhradných oplodnených vajíčok, začne sa v prípade, že mláďa zomrie, veľmi skoro vyvíjať jedno z nich.

Kategória:Kengurovité
Majstrovstvá sveta v podhladinovom hokeji

**Majstrovstvá sveta v podhladinovom hokeji** je najvyššie podujatie národných družstiev v podhladinovom hokeji, ktoré riadi Svetová konfederácia činností pod vodou (CMAS). Jeho dejiny siahajú do roku 1980, kedy sa v Kanade konal prvý turnaj majstrovstiev sveta, vtedy len v mužskej kategórii. O 4 roky neskôr sa v USA konali už majstrovstvá sveta aj v ženskej kategórii. Prebiehajú s 2-ročnou periodicitou. Dominujú v nich krajiny Južnej pologule a Západnej Európy.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Majstrovstvá Európy v podhladinovom hokeji

## Externé odkazy
* Oficiálna stránka Svetovej konfederácie činností pod vodou 
* Stránka o podhladinovom hokeji vo svete 

## Zdroje
* Majstrovstvá sveta na stránke Svetovej konfederácie činností pod vodou  
* Majstrovstvá sveta na stránke underwaterhockey-archive.com (archive.org) 

* Oficiálna stránka MS 2016
Si-an

**Si-an** (,  - doslova „západný mier“) je hlavné mesto čínskej provincie Šen-si. Žije tu asi 8 miliónov ľudí.

Mesto bolo počas väčšiny svojich viac ako tritisíc ročných dejín známe aj pod menom **Čchang-an** (čínsky: 長安, pchin-jin: Chang-an), čo znamená "večný mier". Premenované bolo na Si-an počas dynastie Ming. Je jedným z najstarších miest čínskej histórie. V blízkosti mesta je terakotová armáda, hrobka cisára Čchin Š’-chuang-tiho, ktorá je od roku 1987 zaradená medzi pamiatky UNESCO. Si-an bolo pod rôznymi menami hlavným mestom Číny v rade významných období Číny, menovite za vlády dynastií Čou, Čchin, Chan, Suej a Tchang. Mesto bolo začiatkom a vstupným bodom Hodvábnej cesty. 

Od 90. rokov 20. storočia sa v rámci hospodárskeho vzostupu Číny Si-an znovu zrodilo ako významné kultúrne, priemyselné a vzdelávacie centrum severozápadnej Číny. Je významným strediskom čínskej vedy a výskumu zbrojného a kozmického priemyslu.

## Partnerské mestá

## Iné projekty

## Zdroj

Kategória:Mestá v Číne
Kategória:Bývalé hlavné mestá
Kategória:Mestá na hodvábnej ceste
Peter Kopecký (hokejista)

**Peter Kopecký** (* 19. január 1989) je slovenský hokejový útočník. Hráva na pozícii centra.

## Klubový hokej
Peter Kopecký je odchovancom klubu MHK Dubnica nad Váhom. Svoju premiéru v seniorskom hokeji absolvoval v sezóne 2007/08, keď nastúpil v extralige za reprezentáciu do 20 rokov na 12 stretnutí. V tejto sezóne odohral medzi mužmi ešte jedno stretnutie v 1. lige v drese HC Dukla Senica proti mužstvu ŠHK 37 Piešťany. V tomto stretnutí zaznamenal 1 gól a na ďalšie 2 prihral. Ďalších 40 stretnutí odohral za trenčianskych juniorov. V ďalšej sezóne odohral za reprezentáciu do 20 rokov v extralige 35 stretnutí. V tejto sezóne si zahral aj na Majstrovstvách sveta do 20 rokov, kde obliekol reprezentačný dres v 7 stretnutiach. Ďalšie tri sezóny hrával extraligu za Duklu Trenčín. V sezóne 2012/13 vystriedal v extralige až tri kluby. Sezónu začal v Trenčíne, neskôr hral v Banskej Bystrici a dokončil ju v Žiline. Pred sezónou 2013/14 podpísal zmluvu s francúzskym klubom Val Vanoise, ktorý hrá tretiu najvyššiu francúzsku súťaž. Po jednej sezóne vo Francúzsku prestúpil do nórskeho klubu Nes Ishockeyklubb v 1. divízii, čo je 2. nórska liga. Po skončení sezóny v Nórsku si išiel predĺžiť sezónu na Nový Zéland, kde podpísal zmluvu s klubom Canterbury Red Devils. Sezónu 2015/16 opäť odohral v drese nórskeho klubu Nes Ishockeyklubb.

## Štatistiky - Základná časť

## Štatistiky - Play-off

## Reprezentačná kariéra

## Zdroj
* Peter Kopecký na eliteprospects
* Peter Kopecký na eurohockey.com
* Peter Kopecký prestup do Cantebury Red Devils

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín
Kategória:MšHK Prievidza
Kategória:Hráči HC Dukla Senica
Kategória:Hráči HK 95 Považská Bystrica
Kategória:Hráči HC Banská Bystrica
Kategória:Hráči MsHK Žilina
Dingo

**Dingo** je slovenské rodové meno:
*(pod)druhu dingo austrálsky
*(pod)druhov dingo austrálsky a dingo novoguinejský

## Zdroje
Abandonácia

**Abandonácia** (z fr.) je odvoz a likvidácia nepotrebných alebo poškodených výstavných exponátov po skončení výstavy.

## Zdroj
* 

Kategória:Výstavy
Abaševská kultúra

**Abaševská kultúra** je kultúra bronzovej doby, ktorá bola rozšírená v lesostepnej oblasti Povolžia – v údoliach riek Volga a Kama, severne od Samary a na južných úpätiach Uralu. Klasicky je datovaná približne do obdobia rokov 25001900 pred Kr., podľa rádiokarbónovej metódy datovania existovala približne v období rokov 21401740 pred Kr. Názov získala podľa mohylníka objaveného v roku 1925 v dedine Abaševo v Čuvašskej autonómnej sovietskej socialistickej republike (dnes Čuvašská republika) v Sovietskom zväze (dnes Rusko). Medzi ďalšie náleziská patria lokality Algaši, Pepkino, Tochmejevsk, Vilavatovo a i.

Nositelia kultúry sa živili chovom dobytka, oviec, kôz a poľnohospodárstvom. Mŕtvych pochovávali v mohylách budovaných často na vyvýšených miestach na brehoch riek. Mohylníky boli tvorené skupinami s dvomi až 50 (príp. aj viacerými) mohylovými násypmi. Pod väčšími mohylami bolo niekoľko hrobov (napr. v Abaševe 15), pod menšími dva až štyri hroby, malé ukrývali iba jeden hrob. Používali kostrový pohrebný rítus, telá mŕtvych ukladali v skrčenej polohe na chrbte, zriedkavejšie na boku a vo vystretej polohe, pričom hrobové jamy často vykladali a zakrývali drevom. V niektorých hroboch bola nájdená keramika (zdobená geometrickými motívmi), medené artefakty (najmä nože, šidlá, hroty šípov, dýky, sekery, náramky, prstene, ozdoby odevu), antropomorfná plastika, kožené alebo kožušinové čiapky (ženské pokrývky hlavy) bohato zdobené medenými záveskami a nášivkami, ako aj prvé výrobky z bronzu.

Abaševská kultúra mala významný podiel na vzniku vyspelej kultúry Sintašta a jej bronzovej metalurgie.

## Pozri aj
* jamová kultúra

## Referencie

Kategória:Archeologické kultúry z bronzovej doby
Ԁ

náhľad|Písmeno Ԁ
**Ԁ** (minuskula: **ԁ**) je v súčasnosti už nepoužívané písmeno cyriliky.

Používalo sa medzi rokmi 1920 a 1930 na zápis komijčiny (Molodcovova azbuka) a ďalej na zápis mordvianskych jazykov. Písmeno zachycovalo rovnakú hlásku ako písmeno Д.

## Zdroj

Kategória:Písmená cyriliky
Kruhovka

**Kruhovka** môže byť:
*kruhová ohrada na výcvik koní
*kruhový objazd
*v biológii: príslušník radu kruhovky
Ӂ

náhľad|Písmeno Ӂ
**Ӂ** (minuskula: **ӂ**) je v súčasnosti už nepoužívané písmeno cyriliky.

Je to variant písmena Ж. Používalo sa na zápis moldavčiny a gagauzštiny. Obidva jazyky prešli na zápis latinkou, preto sa písmeno prestalo oficiálne používať. Písmeno zachytávalo rovnakú hlásku ako písmeno Ӝ v udmurtčine, ako písmeno Џ v srbčine, ako písmeno Ҷ v tadžičtine, ako písmeno Ӌ v chakaštine, alebo ako v minulosti používané písmeno Ҹ v azerbajdžančine.

## Zdroj

Kategória:Písmená cyriliky
Grigol Abašidze

**Grigol Abašidze** (* 19. júl 1914, Zeda Rgani, Gruzínsko† 29. júl 1994, Tbilisi) bol gruzínsky básnik, prozaik a verejný činiteľ. Pracoval ako redaktor. Okrem vlastnej tvorby i prekladal. Hrdina socialistickej práce (1974).

## Dielo
* *Giorgi IV.* (1942) – historická poéma
* *Didi ghame* (1963) – historický román

V slovenčine mu vyšli:
**Zemetrasenie* (slov. 1987)
**Tri orechy* (slov. 1981)

V českom jazyku vyšli jeho romány:
* *Králova milostnice* (čes. 1973, 1979; rus. *Lašarela* 1965, 1972)
* *Královnina noc* (čes. 1976; rus. *Dolgaja noč*, 1972)

Slovenské a české preklady sú robené z ruských prekladov jeho gruzínskych originálov.

## Referencie

Kategória:Gruzínski básnici
Kategória:Gruzínski spisovatelia
Kategória:Gruzínski prekladatelia
Ҝ

náhľad|Písmeno Ҝ
**Ҝ** (minuskula: **ҝ**) je v súčasnosti oficiálne už nepoužívané písmeno cyriliky.

Je to variant písmena К. Používalo sa medzi rokmi 1958 a 1991 na zápis azerbajdžančiny. V roku 1991 azerbajdžančina oficiálne prešla na zápis latinkou.

## Zdroj

Kategória:Písmená cyriliky
Ԛ

náhľad|Písmeno Ԛ
**Ԛ** (minuskula **ԛ**) je v súčasnosti už nepoužívané písmeno cyriliky.

Používalo sa na zápis kurdčiny a abcházštiny. Jeho tvar sa v minuskulnom aj majuskulnom variante zhoduje s tvarom písmena Q v latinke. Písmeno zachycovalo rovnakú hlásku ako písmeno Ҡ v baškirčine, písmeno Ӄ v chantyjčine a čukotčine, písmeno Қ v turkických jazykoch a písmeno Ԟ v aleutčine.

## Zdroj

Kategória:Písmená cyriliky
Ԉ

náhľad|Písmeno Ԉ
**Ԉ** (minuskula: **ԉ**) je v súčasnosti už nepoužívané písmeno cyriliky.

Používalo sa medzi rokmi 1920 a 1930 na zápis komijčiny (Molodcovova azbuka). Výslovnosť písmena zodpovedá výslovnosti srbského písmena Љ.

## Zdroj

Kategória:Písmená cyriliky
Ԡ

náhľad|Písmeno Ԡ
**Ԡ** (minuskula: **ԡ**) je v súčasnosti oficiálne už nepoužívané písmeno cyriliky.

Je to variant písmena Л. Používalo sa na zápis čuvaštiny a abcházštiny.

## Zdroj

Kategória:Písmená cyriliky
Ԕ

náhľad|Písmeno Ԕ
**Ԕ** (minuskula: **ԕ**) je v súčasnosti už nepoužívané písmeno cyriliky. Používalo sa na zápis mordvianskych jazykov.

## Zdroj

Kategória:Písmená cyriliky
Ԣ

náhľad|Písmeno Ԣ
**Ԣ** (minuskula: **ԣ**) je v súčasnosti oficiálne už nepoužívané písmeno cyriliky.

Je to variant písmena Н. Používalo sa na zápis čuvaštiny.

## Zdroj

Kategória:Písmená cyriliky
Rondo

**Rondo** alebo **rondó** (staršie aj *rondeau*) môže byť:
*básnický strofický útvar, variant rondelu, pozri rondo (poézia)
*druh skladby, v ktorej sa viackrát opakuje hlavná téma, pozri rondo (hudba)

**Rondo** môže byť aj obrat lode o 180° po približne kruhovej dráhe.
Ԍ

náhľad|Písmeno Ԍ
**Ԍ** (minuskula: **ԍ**) je v súčasnosti už nepoužívané písmeno cyriliky.

Používalo sa medzi rokmi 1920 a 1930 na zápis komijčiny (Molodcovova azbuka). Písmeno je podobné písmenu G v latinke.

## Zdroj

Kategória:Písmená cyriliky
Ԝ

náhľad|Písmeno Ԝ
**Ԝ** (minuskula **ԝ**) je v súčasnosti už bežne nepoužívané písmeno cyriliky.

Používalo sa na zápis kurdčiny. V súčasnosti je využívane vo vedeckých textoch na zápis jagnóbčiny, ale v bežnom zápise používané nie je, v bežných textoch je miesto písmena **Ԝ** používané písmeno В.

## Zdroj

Kategória:Písmená cyriliky
8 (číslo)

**Osem** je prirodzené číslo, ktoré nasleduje po čísle sedem a predchádza číslu deväť. Rímska číslica je VIII.

## Matematika
Osmička je tretie najmenšie zložené číslo. Je treťou mocninou čísla dva, jeho jedinými deliteľmi sú predchádzajúce mocniny čísla dva: 1, 2 a 4. Je to Fibonacciho číslo a zároveň Tetranacciho číslo.

Číslo osem je základom osmičkovej (oktalovej) sústavy, ktorá sa používa napríklad v Unixe pre zápis práv k súborom alebo v niektorých programovacích jazykoch k zápisu číselných konštánt.

Osem je počet bitov v jednom bajte.

## Veda
* Protónové číslo kyslíka
* Slnečná sústava má 8 planét
* Koordinačné číslo (počet najbližších susedov) častice (atómu, iónu či molekuly) v kryštálovej štruktúre tvorené priestorovo centrovanými elementárnymi bunkami je 8 
* Vreckaté huby majú spravidla vo vrecku 8 výtrusov

## Hudba
* Počet dokončených opier Bedřicha Smetanu

## Čína
V Číne je číslu 8 prikladaný veľký význam; znamená tiež „mnoho“ alebo „nekonečno“. Hongkonská mestská čipová karta slúžiaca ako jazdný doklad v miestnej doprave nesie názov „Octopus“ (chobotnica), pôvodný čínsky názov znamenal „preukaz ôsmich príjazdov“, vo voľnom preklade „dostať sa kamkoľvek“. Logom karty je Möbiov pás v podobe ležiacej arabskej číslice 8.

## Referencie


## Zdroj
* 

8
21 Questions

„**21 Questions**“ je skladba amerického rappera 50 Centa a Nate Dogga. Skladbu napísali 50 Cent, K. Risto, J. Cameron a V. Cameron pre 50 Centov komerčný debutový album *[[Get Rich or Die Tryin’ (album)|Get Rich or Die Tryin’]]*. Skladba bola vydaná v roku 2003 ako druhý singel a stala sa jeho druhou skladbou, ktorá dosiahla 1. miesto v Billboard Hot 100, po skladbe „In da Club“. Tiež dosiahla 6. miesto v rebríčku UK Singles Chart.

## Zoznam skladieb
# 21 Questions (album version)
# Soldier (50 Cent & G-Unit freestyle)
# 21 Questions (live from New York)
# 21 Questions (video)

## Zostava
* Producent: Dirty Swift z Midi Mafia
* Mixovanie hudby: Dr. Dre
* Nahrávanie: Sha Money XL a Maurico "Veto" Iragorri
* Protool úpravy: Carlise Young
* Asistencia: Ruben Rivera

## Pozície v rebríčkoch

## Referencie

## Zdroj

## Externé odkazy
* Oficiálna webstránka 50 Centa
* 

Kategória:Single z 2003
Kategória:Piesne z 2003
Kategória:Single 50 Centa
Kategória:Piesne 50 Centa
Kategória:Single Nate Dogga
Kategória:Piesne Nate Dogga
Kategória:R&B balady
Majstrovstvá Európy v podhladinovom hokeji

**Majstrovstvá Európy v podhladinovom hokeji** je najvyššie európskym podujatie národných družstiev v podhladinovom hokeji, ktoré riadi Svetová konfederácia činností pod vodou (CMAS). Jeho dejiny siahajú do roku 1985, kedy sa v Spojenom kráľovstve konali prvé majstrovstvá Európy, v mužskej aj ženskej kategórii súčasne. Prebiehajú s 2-ročnou periodicitou. Dominujú v nich krajiny Západnej Európy.

## Muži
### Výsledky

### Medailová bilancia družstiev

## Ženy
### Výsledky

### Medailová bilancia družstiev

## Pozri aj
* Svetová konfederácia činností pod vodou
* Majstrovstvá sveta v podhladinovom hokeji

## Externé odkazy
* Oficiálna stránka Svetovej konfederácie činností pod vodou 

## Zdroj
* Majstrovstvá Európy na stránke Svetovej konfederácie činností pod vodou  
* Stránka o podhladinovom hokeji vo svete 
* Oficiálna stránka ME 2010 *archive.org*
7 (číslo)

**Sedem** je prirodzené číslo, ktoré nasleduje po čísle šesť a predchádza číslu osem. Rímska číslica je VII.

## Matematika
* Sedmička je štvrté prvočíslo.
* Je to Lucasovo číslo.
* Navyše je to Mersennove prvočíslo, pretože 7 = 2^3 - 1.
* Je to aj priaznivé číslo.
* Existuje jediná grupa radu 7 (\mathbb{Z}_7), rovnako tak existuje práve jedno konečné pole radu 7.
* Je to najmenšie prirodzené číslo, ktoré nemožno napísať ako súčet troch štvorcov prirodzených čísel (pozri Lagrangeovu vetu).
* Hoci táto skutočnosť nie je celkom známa, existuje pomerne jednoduchý spôsob, ktorým sa dá overiť deliteľnosť siedmimi. Algoritmus je následujúci:
*# Odstráňte poslednú číslicu,
*# Vynásobte ju dvoma.
*# Tento násobok odčítajte.
*# V prípade, že je výsledkom záporné číslo a je dvojmiestne, potom odstráňte znamienko mínus.
*# Tieto kroky opakujte dokiaľ neskončíte u jednociferného čísla. Pokiaľ je toto číslo deliteľné siedmimi (–7, 0 alebo 7), tak je pôvodné číslo tiež deliteľné siedmimi.

:Napríklad číslo 1358 je deliteľné siedmimi:
::135 – (8×2) = 119
::11 – (9×2) = –7

:Za použitia Teórie čísel je dôkaz jednoduchý. Testované číslo **n** prepíšeme do podoby:
::n = 10**a** + **b**
:*Kde*:
::**a** sú zostávajúce číslice a
::**b** je posledná číslica.
:*Potom*:
::10a + b = 0 (mod 7)
::5 × (10a + b) = 0 (mod 7)
::49a + a + 5b = 0 (mod 7)
::a + 5b – 7b = 0 (mod 7)
::a – 2b = 0 (mod 7)

## Veda
* Protónové číslo dusíka

## Hudba
* Počet tónov základnej stupnice.

## Kultúrny význam
* V kresťanskej tradícii existuje sedem smrteľných hriechov.
* Vo filmografii je *[[Sedem (film)|Sedem]]* (v orig. *Se7en*) film Davida Finchera zaoberajúci sa tématikou siedmich smrteľných hriechov.
* Číslo 7 označuje plnosť.
* Obvykle je číslo 7 považované za šťastné.
* Číslo sedem je považované za magické.

### Film
* *[[Sedem statočných]]* – americký westernový film
* *[[Sedem samurajov]]* – japonský film

## Zdroj
* 

7
7
6 (číslo)

**Šesť** je prirodzené číslo, ktoré nasleduje po čísle päť a predchádza číslu sedem. Rímska číslica je **VI**. Archaické označenie pre množstvo 6 je **poltucet**, teda polovica tuctu.

## Matematika
Šestka je druhé najmenšie zložené číslo. Jeho celočíselnými deliteľmi sú čísla 1, 2 a 3. Pretože číslo 6 je súčtom týchto deliteľov, je šestka dokonalé číslo. Ďalšie dokonalé číslo je 28. 

Šesť rovnakých mincí môže byť položených okolo centrálnej mince rovnakého priemeru tak, že každá minca sa dotýka centrálnej mince a zároveň sa dotýka dvoch svojich susedov bez toho, aby vznikla akákoľvek medzera. Sedem mincí takto usporiadať nemožno. 

Šesťstranný mnohouholník sa nazýva hexagón.

## Hudba
* Počet strún na štandardnej gitare.
* Počet otvorov alebo klapiek na mnohých dychových nástrojoch

## Šport
* Počet členov základnej zostavy volejbalového tímu

## Strojárstvo
* Počet hrán štandardnej matice a skrutky

## Symboly
* Počet cípov Dávidovej hviezdy

## Veda
* Protónové číslo uhlíka
* Počet známych kvarkov
* Počet známych leptónov

## Kultúra
* *[[Šesť dní, sedem nocí]]* – americký romantický film
* *[[Šest medvědů s Cibulkou]]* – česká filmová komédia
* *[[Šesť pohrebov a jedna svadba]]* – americký film

## Zdroj
* 

6
5 (číslo)

**Päť** je prirodzené číslo, ktoré leží medzi štvorkou a šestkou. Rímska číslica pre číslo päť je V.

## Matematika
Päťka je 
* Fermatove prvočíslo: 5 = 2^{2^1}+1
* najmenšie Wilsonove prvočíslo
* pyramídové číslo
* celé čísla, ktoré majú v desiatkovej sústave poslednú číslicu 0 alebo 5 sú deliteľné päťkou bez zvyšku.
* existuje päť platónskych telies

## Chémia
5 je atómové číslo bóru.

## Kultúrny význam
* k základom islamu patrí päť pilierov. Moslimovia vykonávajú päťkrát denne modlitbu;
* päťka znamená niečo nadbytočného – „piate koleso na voze“;
* päťka v škole označuje najhoršiu možnú známku – „nedostatočne“. V ruskom známkovaní však znamená najvyššiu známku (päť bodov).

### Knihy
* *[[Bylo nás pět (román)|Bylo nás pět]]* – kniha Karla Poláčka
* *[[Päť týždňov v balóne]]* – dobrodružný román Julese Verna

### Filmy
* Číslo 5 žije

## Latina a gréčtina
* Latinský výraz pre päť je *quinqua* a možno ho nájsť napríklad v slove:
: kvinta, kvintet;
* grécky výraz pre päť je *penta* a možno ho nájsť napríklad v slove:
*: pentagón (päťuholník), pentagram (päťramenná hviezda), pentameter, pentateuch.

## Ostatné
* ľudské telo má päť veľkých výbežkov (jedna hlava, dve ruky a dve nohy), na rukách aj nohách má päť prstov;
* je päť základných chutí – sladký, kyslý, horký, slaný, umami;
* olympijské hry používajú znak, ktorý obsahuje päť olympijských kruhov

## Zdroj
* 

5
5
Návrat vozíka

**Návrat vozíka** (po anglicky *carriage return*; skratka **CR** alebo **CARRET**, Unicode ␍) je v počítačovej terminológii názov pre špeciálny netlačiteľný riadiaci znak, ktorý posunie kurzor na začiatok riadku.

ASCII kód tohto znaku je `0x0D` (šestnástkovo) respektíve `#13` (desiatkovo).

V prípade ďalekopisov sa pri prijatí tohto znaku posunul valec s papierom na začiatok riadku. U ihličkových tlačiarní je tento znak pokynom k posunu tlačovej hlavy k ľavému okraju papiera. Počítačový terminál na tento znak obvykle reaguje posunom kurzoru na začiatok riadku.

## Pozri aj
* Nový riadok
* Line feed
* ASCII

## Zdroj

Kategória:Počítačová terminológia
Kategória:Kódovanie znakov
Rozluka

**Rozluka** môže byť:
*všeobecne:
**rozlúčenie, odlúčenie, oddelenie, rozídenie sa
**zriedkavo: rozlúčka
*pieseň na rozlúčku osoby so slobodným stavom, pozri rozluka (pieseň)
*v jazykovede zriedkavo:
**vylučovací vzťah
**dieréza (t. j. hiát resp. dve bodky)
*v metrike: dieréza, pozri dieréza (verš)
*v lesníctve: vyrúbaný pás lesa na ochranu lesa proti vetru a uľahčenie dopravy pri ťažbe, pozri rozluka (les)
Nikopol

**Nikopol** môže byť:
*Nikopol (Ukrajina)
*Nikopol (Bulharsko)
*historický názov mesta Achali Atoni
*…
In da Club

„**In da Club**“ je hip-hopová skladba amerického rappera 50 Centa, z jeho komerčného debutového albumu *[[Get Rich or Die Tryin’ (album)|Get Rich or Die Tryin’]]*. Skladbu produkoval Dr. Dre spolu s koprodukciou od Mika Elizonda a napísali ju Dr. Dre, Elizondo a 50 Cent. Skladba bola vydaná v januári 2003 ako hlavný singel albumu, a bola pozitívne prijatá hudobnými kritikmi.

V rebríčku ''Billboard'' Hot 100 dosiahla skladba 1. miesto, čím sa stala jeho prvým singlom, ktorý dosiahol 1. miesto. Na 46. ročníku udeľovania cien Grammy v roku 2003 bola skladba nominovaná na cenu Grammy za najlepší mužský sólový rapový výkon a Najlepšiu rapovú pieseň. Hudobné video k skladbe vyhralo ceny Best Rap Video a Best New Artist počas MTV Video Music Awards v roku 2003. V roku 2009 bol singel zaradený na 24. miesto v zozname „Hot 100 Songs of the Decade“ časopisu *[[Billboard]]*. Tiež bol zaradený na 13. miesto v zozname „Best Songs of the Decade“ časopisu ''Rolling Stone''. V roku 2010 bola skladba zaradená na 448. miesto v zozname The 500 Greatest Songs of All Time časopisu *Rolling Stone*.

## Zoznam skladieb
***CD singel**
#„In Da Club“ (clean) – 3:46
#„In Da Club“ (explicit) – 3:45
#„Wanksta“ – 3:41

***Austrálsky CD singel**
#„In Da Club“ – 3:48
#„Wanksta“ – 3:41
#„In Da Club“ (instrumental) – 6:18
#„In Da Club“ (multimedia track) – 13:53
#„Wanksta“ (multimedia track)

## Zostava
Informácia pochádzajú z albumových poznámok albumu *[[Get Rich or Die Tryin’ (album)|Get Rich or Die Tryin’]]*.
*Producent: Dr. Dre
*Koproducent: Mike Elizondo
*Mixovanie hudby: Dr. Dre
*Nahrávací zvukári: Mauricio "Veto" Iragorri, Sha Money XL
*Asistenční zvukári: James "Flea" McCrone, Francis Forde, Ruben Rivera
*Klávesy, gitary, basová gitara: Mike Elizondo

## Rebríčky

### Pozície v rebríčkoch

### Certifikácie

## Referencie

## Externé odkazy
*"In Da Club" text piesne
*

## Zdroj

Kategória:Single z 2003
Kategória:Piesne z 2003
Kategória:Single 50 Centa
Kategória:Piesne 50 Centa
Abataj-chán

**Abataj-chán** alebo **Abataj-Sajn-chán** alebo **Abtaj-chán** (* 1554† 1587) bol severomongolské knieža, zakladateľ dynastie Tüšet-chánov. V roku 1578 sa stretol s dalajlámom Sönam Gjamccho a vyhlásil lamaizmus za štátne náboženstvo. Na ruinách hlavného mesta Mongolskej ríše Karakorum dal v roku 1586 postaviť Erdenedzú, najstarší buddhistický kláštor v Mongolsku.

## Referencie

## Zdroj
* 

Kategória:Vládcovia Mongolska
Kategória:Narodenia v 1554
Kategória:Úmrtia v 1587
Abaz

náhľad|Abasí, váha 5.68g, rozmer 21.9-22.7 mm
náhľad|Gruzínsky abaz

**Abaz** (iné názvy: **abagi**, **abbasí**) je perzská minca, pomenovaná podľa Abbása I. Veľkého. Bola vyrobená zo striebra a vážila 7.7 g. 

## Delenie
* 1 abaz – 4 šahisy
* 50 abazov – 1 toman

## Použitie v iných krajinách
Abaz sa od roku 1782 až do 19. storočia používal i v Gruzínsku, minca vážila iba 3 gramy. Do roku 1926 sa ňou platilo i v Afganistane.

## Zdroj
* 

Kategória:Mince
Majstrovstvá sveta v podhladinovom ragby

**Majstrovstvá sveta v podhladinovom ragby** je vrcholné medzinárodné podujatie národných družstiev v podhladinovom ragby, ktoré riadi Svetová konfederácia činností pod vodou (CMAS). Jeho dejiny siahajú do roku 1981, kedy sa v Nemecku konal prvý turnaj majstrovstiev sveta, vtedy len v mužskej kategórii. O 10 rokov neskôr sa v Dánsku konali majstrovstvá sveta už aj so ženským turnajom. Majstrovstvá pebiehajú so 4-ročnou periodicitou. Dominujú v nich krajiny Severnej Európy a kolíska tohoto športuNemecko.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Majstrovstvá Európy v podhladinovom ragby

## Externé odkazy
* Oficiálna stránka Svetovej konfederácie činností pod vodou 
* Oficiálna stránka MS 2011 (archive.org) /
* Oficiálna stránka MS 2015 

## Zdroje
* Majstrovstvá sveta na stránke Svetovej konfederácie činností pod vodou  
* Majstrovstvá sveta na stránke uv-sport.dk  /
Ďalekopis

**Ďalekopis** môže byť:
*telegrafia s využitím ďalekopisných strojov, pozri telegrafia a ďalekopisný stroj
*ďalekopisný stroj
*(písomné) informácie prenesené ďalekopisným strojom
Telex

**Telex** (skr. z *teleprinter exchange service*) môže byť:
*celosvetová účastnícka ďalekopisná sieť (a ňou poskytované služby), pozri telex (sieť)
*prístroj zabezpečujúci spojenie cez túto sieť, pozri napr. pod ďalekopisný stroj
*správa prenesená týmto prístrojom

## Zdroje
* telex. In: *[[Malá československá encyklopedie]]* VI Š-Ž. 1. vyd. Praha: Academia, 1987. s. 152.
* telex. In:
Dvojprúdový motor

thumb|right|300px|Animácia turboventilátorového motora.
<br> A. Jeden hriadeľ (nízkotlaková časť)
<br> B. Druhý hriadeľ (vysokotlaková časť)
<br> C. Statické súčasti
<br> 1. Gondola
<br> 2. Dúchadlo
<br> 3. Nízkotlakový kompresor
<br> 4. Vysokotlakový kompresor
<br> 5. Spaľovacia komora
<br> 6. Vysokotlaková turbína
<br> 7. Nízkotlaková turbína
<br> 8. Jadrová tryska
<br> 9. Dúchadlová tryska
[right|thumb|Turboventilátorový motor [Snecma M88 s prídavným spaľovaním]]
[right|thumb|Dvojica turboventilátorových motorov [Lycoming ALF 502 na komerčnom lietadle BAe 146]]
**Dvojprúdový motor** (iné názvy: **turboventilátorový motor, turbodúchadlový motor, dvojprúdová pohonná jednotka**) je typ leteckého motora, ktorý pracuje na podobnom princípe ako prúdový motor, no na rozdiel od obyčajného prúdového motora, kombinuje dva druhy motorov: jednak konvenčný turbínový motor a jednak dúchadlo s prstencom podobné vrtuli. Vzduch, vstupujúci do motora, je najprv stlačený dúchadlom. Časť vzduchu potom prúdi do vysokotlakovej časti motora, zvyšok túto časť obteká obtokovým kanálom. Ťah motora je vyvolaný účinkom oboch prúdov plynov.

## Charakteristika
Cez dvojprúdový motor prúdi výrazne viac vzduchu ako cez prúdový motor. Rýchlosť výstupných plynov je preto pri rovnakom výkone nižšia. Dvojprúdové motory sú preto obvykle menej hlučné a majú nižšiu spotrebu. To je aj dôvod, prečo sú dnes takmer všetky dopravné a vojenské lietadlá vybavené týmito motormi. Dvojprúdové motory vojenských lietadiel majú väčšinou malý obtokový pomer a bývajú vybavené prídavným spaľovaním. Dvojprúdové motory sú najúčinnejšie predovšetkým pri rýchlosti od 500 do 1000 km/h, teda pri rýchlosti, v ktorej je prevádzkovaná väčšina komerčných lietadiel. Dvojprúdové motory udržujú efektivitu nad  obyčajnými prúdovými motormi pri nízkych nadzvukových rýchlostiach do približne Mach 1,6, ale tiež môže byť efektívny pri plynulom použití prídavného spaľovania pri rýchlosti Mach 3 a viac.

## Dejiny
Prvé prúdové motory boli veľmi neefektívne čo sa týka spotreby paliva a ich celkový tlakový pomer a teplota vstupných plynov turbíny boli veľmi obmedzené technológiou dostupnou v tom čase. Celkom prvý dvojprúdový  motor v prevádzke bol nemecký Daimler-Benz DB 670 (označený vtedajším ministerstvom Tretej ríše ako 109-007), ktorý mal svoj skúšobný let dňa 1. apríla 1943. V Spojenom kráľovstve bol prúdový motor s axiálnym kompresorom Metropolitan-Vickers F.2 vybavený dúchadlom, čím sa stal prvým britským dvojprúdovým motorom.

## Referencie

## Iné projekty

## Externé odkazy
* Webstránka NASA o dvojprúdovom motore 
* Animovaný výklad konštrukcie a činnosti jednoprúdového a dvojprúdového motora

Kategória:Spaľovacie turbíny
Kategória:Lietadlové prúdové motory
Majstrovstvá Európy v podhladinovom ragby

**Majstrovstvá Európy v podhladinovom ragby** je najvyššie európske podujatie národných družstiev v podhladinovom ragby, ktoré riadi Svetová konfederácia činností pod vodou (CMAS). Jeho dejiny siahajú do roku 1978, kedy sa vo Švédsku konali prvé majstrovstvá Európy, vtedy len v mužskej kategórii. O 11 rokov neskôr sa v Nórsku konali už spoločné majstrovstvá Európy pre mužov i ženy. Majstrovstvá prebiehajú so 4-ročnou periodicitou. Dominujú v nich družstvá krajín Severnej Európy a kolíska tohoto športu, Nemecko.

## Muži
### Zoznam

### Medailová bilancia družstiev

### Účasť mužských družstiev na ME
(do 2017)

## Ženy
### Výsledky

### Medailová bilancia družstiev

### Účasť ženských družstiev na ME
(do 2017)

## Pozri aj
* Svetová konfederácia činností pod vodou
* Majstrovstvá sveta v podhladinovom ragby

## Externé odkazy
* Oficiálna stránka Svetovej konfederácie činností pod vodou 

## Zdroje
* Majstrovstvá Európy na stránke uv-sport.dk  /
* Oficiálna stránka ME 2010 
* ME 2017 na stránke fínskeho portálu podhladinového ragby
Nobutada Oda

** Nobutada Oda** (; * 1557 – † 21. jún 1582) bol najstarším synom Nobunagu Odu a samuraj, ktorý bojoval v mnohých bitkách počas obdobia Sengoku.  Viedol armády svojho otca v bitkách proti Hisahidovi Macunagovi a proti klanu Takeda.
V roku 1582 bol jeho otec prinútený Micuhidom Akečim, jedným zo svojich generálov, spáchať samovraždu. Nobutada ušiel do hradu Azuči, kde bol prepadnutý Akečiho mužmi a tiež prinútený k samovražde.

## Rodina
*Nobuhide Oda – starý otec
*Nobunaga Oda – otec
*Hidenobu Oda – najstarší syn
*Macuhime – manželka (dcéra Šingena Takedu)

## Zdroje

Kategória:Narodenia v 1557
Kategória:Úmrtia v 1582
Kategória:Osobnosti obdobia Sengoku
Kategória:Samuraji
Kategória:Obete samovrážd
Hisahide Macunaga

** Hisahide Macunaga ** (; * 1510 – † 19. november 1577) bol japonský daimjó obdobia Sengoku.

Spoločník Čokeia Mijošiho, bol od roku 1540 vazalom Masanagu Mijošiho. Pod jeho vedením bola v roku 1560 dobytá provincia Jamato a do roku 1564 si vybudoval dostatočne silnú základňu, aby sa stal skutočne nezávislým. Predpokladá sa, že bol v tomto období zapojený do sprisahania proti Čokeiovi, od roku 1561 do roku 1563 zomreli traja Čorkeiovi bratia a syn Jošioki. Po smrti Čokeia, bol ako dedič ustanovený adoptovaný Jošicugu Mijoši, príliš mladý na vládnutie. Poručníctvo zdieľali traja muži – Nagajuki Mijoši, Masajasu Mijoši a Tomomici Iwanari.

V roku 1565 poručníci a Hisahide spolupracovali a vypravili armádu, aby zajala Jošiteru Ašikagu, šóguna, ktorý bol následne buď zavraždený alebo prinútený spáchať samovraždu. Jeho brat, Jošiaki Ašikaga, ušiel a ako šógun bol ustanovený jeho mladý bratranec Jošihide.

V roku 1566 začal boj medzi Hisahideom a Mijošim. Spočiatku vojská Hisahidea boli neúspešné a ich zničenie budhistického Tódai-dži v Nara bolo považované za hanebný čin.

V roku 1568 Nobunaga Oda s bábkovým vládcom Jošiakim napadol Hisahidea. Nobunaga obsadil v novembri Kjóto a Hisahide bol prinútený ku kapitulácii. Jošiaki bol ustanovený šógunom a tento post zastával až do roku 1573, keď odstúpil pred silou Nobunagu. Hisahide si udržal provinciu Jamato a krátky čas slúžil Nobunagovi v jeho ťaženiach proti Mijošiom a iným. V roku 1573 sa Hisahide nakrátko spojil s Mijošim, ale keď nebola nádej na úspech vrátil sa k Nobunagovi a bojoval proti Mijošiom. V roku 1577 sa oddelil znovu od Nobunagu a vtedy sa Nobunaga obrátil proti nemu a obliehal ho v hrade Šigisan. Bol porazený no vzdorovitý Hisahide spáchal samovraždu a nariadil zničiť svoju hlavu, aby sa nestala trofejou (jeho syn, Kodžiro Macunaga, schytil hlavu Hisahidea a skočil z hradných múrov a preťal si hrdlo mečom) a tiež zničil neoceniteľnú nádobu na čaj (*Hiragumo*), po ktorej dychtil Nobunaga. Jeho syn, Hisamiči, tiež v obkľúčení, spáchal samovraždu.

Hisahide je často v románoch zobrazovaný ako scvrknutý a intrigujúci muž, ale je to fiktívny obraz na základe jeho vrážd a zničenia Tódai-dži. Po pravde povedané, bol vysoký príťažlivý a vzdelaný muž, patrón umenia.

## Zdroj

Kategória:Narodenia v 1510
Kategória:Úmrtia v 1577
Kategória:Osobnosti obdobia Sengoku
Kategória:Obete samovrážd
Antoine Thomson d’Abbadie

**Antoine Thomson d’Abbadie** (* 3. január 1810, Dublin, Írsko – † 19. marec 1897, Paríž, Francúzsko) bol francúzsky geograf a cestovateľ. Je známy najmä ako jeden z prvých európskych prieskumníkov oblasti Etiópie, kde spolu s bratom Arnauldom strávil viac ako 11 rokov (18371848). Objavil rieku Giba, ktorú mylne považovali za prameň Bieleho Nílu. 

Svoje poznatky o Etiópii zhrnul v knihách:
* *Catalogue raisonné de manuscrits éthiopiens* (1859)
* *Résumé Géodésique des positions déterminées en Éthiopie* (1859)
* *Géodésie d’Éthiopie ou triangulation d’une partie de la Haute Éthiopie* (4 diely, 18601873)
* *Monnaie d’Éthiopie* (1868)
* *Observations relatives à la physique du globe, faites au Brésil et en Éthiopie* (1873)
* *Géographie de l'Éthiopie, ce que j’ai entendu, faisant suite à ce que j’ai vu* (1890)

## Referencie

Kategória:Francúzski objavitelia
Kategória:Francúzski geografi
Kategória:Členovia Francúzskej akadémie vied
Kategória:Osobnosti z Dublinu